Salbutamol

Salbutamol er en raskt- og kortvirkende selektiv beta2-agonist som blir mye brukt i behandling av astma og KOLS, da i form av inhalatorer eller kapsler.  Salbutamol ble utviklet med adrenalin som utgangspunkt. Virkestoffet finnes i flere ulike generiske preparater på det norske markedet.  Den mest kjente er GlaxoSmithKline sin Ventoline.

 Bruk 
Ved inhalasjon har salbutamol etter få minutter en utvidende effekt på bronkiene i lungene, og effekten varer i 4-6 timer.
Inhalatorer med salbutamol blir derfor normalt brukt ved behov og før forventet anstrengelse, og ikke som forebyggende behandling med fast dosering.

Salbutamol står på dopinglisten, men er tillatt å inhalere med en maksimumdose på 1600 μg per 24 timer forutsatt at idrettsutøveren leverer en egenerklæring om bruk («Declaration of use») på forespørsel. Fra 2011 er salbutamol lov å bruke for idrettsutøvere også uten egenerklæring.

Referanser

Eksterne lenker
 Ventoline (Salbutamol)

Kategori:Medisin
Kategori:Doping
Kategori:ATC R03A
Kategori:ATC R03C